**Zavod za socijalnu i dječju zaštitu**

**Obavještenje o realizaciji prezentacije**

**„Promovisanje i generisanje potražnje za programima roditeljstva“**

Poštovani,

Obavještavamo Vas da u utorak **14. marta 2023.** godine u Podgorici Zavod za socijalnu i dječju zaštitu i UNICEF, a uz podršku Evropske unije, organizuju prezentaciju „**Promovisanje i generisanje potražnje za programima roditeljstva**“. Prezentacija će se posebno osvrnuti na program roditeljstva „*Brižne porodice za malu djecu*“ (na osnovu međunarodnog programa „Roditeljstvo za cjeloživotno zdravlje za malu djecu“ odnosno *Parenting for Lifelong Health for Young Children*). „Brižne porodice za malu djecu“ je program koji se realizuje u grupama roditelja, i koji pomaže da se uspostave i održe podsticajne veze između staratelja i njihove djece uzrasta od 2 do 9 godina i da se spriječi i smanji rizik od nasilja nad djecom kod kuće i u zajednici. Program „Brižne porodice za malu djecu“ sprovodi se u Crnoj Gori od 2018. godine, u 12 opština do sada, od strane vrtića, domova zdravlja, drugih relevantnih javnih ustanova i nevladinih organizacija. Preko 1.000 roditelja je upisano u program, od čega je preko 900 dobilo sertifikat o završenom programu.

Zavod za socijalnu i dječju zaštitu je krajem 2018. godine akreditovao 30-očasovni program obuke za facilitatore (voditelje) radionica, a 2020. godine 22-očasovni program obuke za supervizore programa.

**Prezentacija je namijenjena stručnim radnicima centara za socijalni rad**. Broj učesnika je ograničen na 38.

**Prezentacija će početi u 10h a trajati do 14h** kada če biti upriličen ručak za učesnike, a održaće se u UN Eko zgradi (Plava sala), Stanka Dragojevića bb, Podgorica. UNICEF i EU snose troškove osvježenja i ručka u okviru projekta „EU i UNICEF za rani razvoj djeteta u Crnoj Gori“. Troškovi prevoza *nisu* obezbijeđeni.

Prijave slati na mail crnagorazavod@gmail.com sa naznakom naziva događaja najkasnije do **7. marta 2023.godine.**

Zavod za socijalnu i dječju zaštitu

Predstavništvo UNICEF-a za Crnu Goru